CELEX: C2004/106/106
Language: fi
Date: 2004-04-30 00:00:00
Title: Yhteisöjen ensimmäisen oikeusasteen tuomioistuimen tuomio 3 päivänä maaliskuuta 2004 asiassa T-48/01, François Vainker ja Brenda Vainker vastaan Euroopanparlamentti (”Henkilöstö— Ammattitauti — Henkilöstösääntöjen 73 artikla — Vahingonkorvausvaatimus— Sääntöjenvastaisuudet ammattitaudin alkuperän toteamista koskevassa menettelyssä— Entisen virkamiehen puolison kärsimä vahinko”)

30.4.2004   
            
            
               FI
            
            
               Euroopan unionin virallinen lehti
            
            
               C 106/55
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO
   
   3 päivänä maaliskuuta 2004
   asiassa T-48/01, François Vainker ja Brenda Vainker vastaan Euroopan parlamentti (1)
   
   (”Henkilöstö - Ammattitauti - Henkilöstösääntöjen 73 artikla - Vahingonkorvausvaatimus - Sääntöjenvastaisuudet ammattitaudin alkuperän toteamista koskevassa menettelyssä - Entisen virkamiehen puolison kärsimä vahinko”)
   (2004/C 106/106)
   Oikeudenkäyntikieli: englanti
   Asiassa T-48/01, François Vainker, Euroopan parlamentin entinen virkamies, ja Brenda Vainker, hänen puolisonsa, kotipaikka Middlesex (Yhdistynyt kuningaskunta), edustajinaan asianajajat J. Grayston ja A. Bywater, vastaan Euroopan parlamentti (asiamiehinään H. von Hertzen, D. Moore ja D. Waelbroeck), jossa kantajat ovat kolmella EY 236 ja EY 288 artiklan toisen kohdan nojalla nostetulla vahingonkorvauskanteella vaatineet korvausta yhtäältä sellaisesta vahingosta, joka F. Vainkerille on aiheutunut siitä, että hän on saanut ammattitaudin, ja toiseksi sellaisesta vahingosta, joka molemmille kantajille on aiheutunut siitä, että vastaajana oleva toimielin on käsitellyt virheellisesti Euroopan yhteisöjen virkamiehiin sovellettavien henkilöstösääntöjen 73 artiklassa tarkoitetun henkilöstösääntöihin perustuvaa korvausta koskevan hakemuksen, yhteisöjen ensimmäisen oikeusasteen tuomioistuin (toinen jaosto), toimien kokoonpanossa: jaoston puheenjohtaja N. J. Forwood sekä tuomarit J. Pirrung ja A. W. H. Meij; kirjaaja: hallintovirkamies H. Jung, on 3.3.2004 antanut tuomion, jonka tuomiolauselma on seuraava:
   
               1)
            
            
               Parlamentti velvoitetaan maksamaan kantaja F. Vainkerille 60 000 euroa.
            
         
               2)
            
            
               Parlamentti velvoitetaan maksamaan kantaja F. Vainkerille 8 244, 94 Englannin puntaa (GBP) korvauksena asiantuntijakuluista, jotka hän maksoi ammattitautinsa alkuperän toteamista koskevassa menettelyssä.
            
         
               3)
            
            
               Parlamentti velvoitetaan maksamaan kantaja F. Vainkerille 617 617,94 euron määrälle korkoa 29.11.1999 alkaen 9.1.2002 saakka. Korkokanta on laskettava sen korkokannan perusteella, jonka Euroopan keskuspankki on vahvistanut jälleenrahoitusta koskeville pääasiallisille liiketoimille ja jota sovelletaan kyseessä olevan ajanjakson eri vaiheissa, lisättynä kahdella prosenttiyksiköllä.
            
         
               4)
            
            
               Kanne hylätään muilta osin.
            
         
               5)
            
            
               Parlamentti vastaa omista oikeudenkäyntikuluistaan ja se velvoitetaan korvaamaan kaksi kolmasosaa kantajille aiheutuneista oikeudenkäyntikuluista.
            
         
      (1)  EYVL C 186, 30.6.2001.